62021TJ0200_INF
Breithiúnas na Cúirte Ginearálta (an Chéad Dlísheomra) an 6 Meán Fómhair 2023 –JS v MECS
(Cás T-200/21) (
1
)
(Dlí institiúideach – Cosaint sonraí pearsanta – Rialachán (AE) 2018/1725 – Diúltú don ghearán a cuireadh faoi bhráid MECS maidir le sonraí pearsanta a stóráil agus a phróiseáil ag BRA – Diúltú don iarraidh ar athbhreithniú – An ceart go ndéanfaí léirscriosadh – An ceart chun agóid a dhéanamh – An ceart go gcuirfí srian le próiseáil – Airteagal 26 de na Rialacháin Foirne – Prionsabal an dea-riaracháin)
1.
Institiúidí an Aontais Eorpaigh – Daoine aonair a chosaint i ndáil le sonraí pearsanta a phróiseáil – Rialachán 2018/1725 – An ceart go ndéanfaí sonraí a léirscriosadh – Eisceachtaí – Próiseáil atá riachtanach chun oibleagáid dhlíthiúil an rialaitheora a chomhlíonadh – Oibleagáid comhad pearsanta oifigigh a choinneáil – Cuimsiú
(Rialachán 2018/1725 ó Pharlaimint na hEorpa agus ón gComhairle, Airteagal 5(1)(b), Airteagal 19(3)(b) agus Airteagal 23(1); na Rialacháin Foirne, Airteagal 26)
(féach míreanna 74, 76-79, 81, 82)
2.
Institiúidí an Aontais Eorpaigh – Daoine aonair a chosaint i ndáil le sonraí pearsanta a phróiseáil – Rialachán 2018/1725 – Cinneadh an Mhaoirseoir Eorpaigh ar Chosaint Sonraí (MECS) maidir le gearán aonair – Iarraidh ar athbhreithniú – Saincheisteanna dlí nár ardaigh an t-iarratasóir sa ghearán – Do-ghlacthacht
(Rialachán 2018/1725 ó Pharlaimint na hEorpa agus ón gComhairle, 57(1)(e))
(féach míreanna 85-92, 111, 112, 114)
3.
Dlí an Aontais Eorpaigh – Prionsabail – Prionsabal an dea-riaracháin – Oibleagáid díchill chuí – Raon feidhme
(An Chairt um Chearta Bunúsacha an Aontais Eorpaigh, Airteagal 41)
(féach mír 98)
4.
Dliteanas neamhchonarthach – Coinníollacha – Neamhdhleathacht – Dochar – Nasc cúisíoch – Coinníollacha carnacha – Ceann de na coinníollacha nár comhlíonadh – Caingean le haghaidh damáistí a dhiúltú ina hiomláine
(An dara mír d’Airteagal 340 CFAE)
(féach mír 122)
An chuid oibríochtúil
1)
Diúltaítear don chaingean.
2)
Ordaítear do JS na costais a íoc.
(
1
)	IO C 217, 7.6.2021.